Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az országgyûlési vizsgálóbizottságok – különösen a 41/2002. (VII. 12.) OGY határozattal létrehozott,
Paragraph Index: 704

1990. május 2-át követõen kormányzati politikai szerepet betöltõ személyek, illetve az 1990. május 2. után megalakult kormányok politikai vezetõi részt vettek-e az elõzõ politikai rendszer állambiztonsági tevékenységében (I.-III. pont). A bizottság tevékenységérõl jelentést készít, mely tartalmazza – egyebek mellett – vizsgálatának ténybeli és jogi megállapításait és azt, hogy megállapítását milyen bizonyítékokra alapította (VI. pont). A bizottság jelentését a Határozat X. pontja alapján nyilvánosságra hozza. A vizsgálatot a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) által meghatározott hatáskörömben a beérkezett indítványok alapján az alábbi kérdésekre terjesztettem ki: az OGY határozatban foglalt személyi kör kérdése; az OGY határozatban vizsgálandóként meghatározott idõszak kérdése; a határozat visszaható hatályának kérdése; a bizottság személyes adatok kezelésére vonatkozó felhatalmazása; a vizsgálat eredményeinek a határozatban elõírt nyilvánosságra hozatala; az adatkezelést elrendelõ norma jogforrási szintje. I. A Határozat I. valamint II. és III. pontjában meghatározott személyi kör egymásnak ellentmond, hiszen a szabadon választott Országgyûlés megalakulásakor hivatalban volt még az elõzõ – pártállami feltételek között – létrejött kormány, ugyanakkor a III. pont rendelkezése szerint a vizsgálat személyi köre az 1990. május 2-a után megalakult kormányok politikai vezetõire terjed ki. Ebbõl kifolyólag nem határozható meg egyértelmûen a vizsgálandó személyi kör, és a bizottság által kezelendõ személyes adatok köre sem. A bizottság megbízatása a Határozat V. pontja szerint kiterjed minden, az I–IV. pontban meghatározott vizsgálatra, ugyanakkor nem jelöl meg olyan okot, mely a vizsgált idõszak kezdõ idõpontját – az 1945. január 1-jét – alkotmányosan igazolná. A bizottság tevékenységérõl szóló jelentés a Határozat VI. pontja szerint – egyebek mellett – tartalmazza a bizottság ténybeli és jogi megállapításait, valamint e megállapításokat megalapozó bizonyítékait. A Határozat X. pontja elõírja a jelentés nyilvánosságra hozatalát. II. Az Alkotmány a kérdésre vonatkozóan az alábbi szabályokat tartalmazza:

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes